Bischofswiesn

Bischofswiesn, amtle Bischofswiesen, is a Gmoa im oberbayerischen Landkroas Berchtsgoana Land. Da Ort liegt im Berchtsgoana Doikessl.

 Ortstei 
Ortstei oda Gnotschoftn, wia de lokale Bezoachnung hoaßt, san Bischofswiesn, Engedey, Strub, Stanggaß, Loipl und Winkl.

 Gschicht 
Bischofswiesen ghert bis 1803 zua Fiaschtpropstei Berchtsgoan und is mit eam 1816 endguitig zua Bayern kemma. Grundherr vo da Wiesn vo da Gmoa wor vo Haus aus da Bischof vo Soizburg, wos en Ortsnama Bischofswiesen daklärt. Am 8. Mai 1155 kimmts aba zua am Giatatausch zwischn am Erzbischof Eberhard I. vo Soizburg und em Propst vo Berchtsgoan. Da Erzbischof kriagt an Hof z Landersdorf bei Obawölbling.

Partnagmoa is seit Juli 2005 de niedaestareichische Gmoa Wölbling.

 Woppn 
Des vom Otto Hupp entworfane und 1929 valiechane Woppn zoagt auf a greanan Wiesn an sogenanntn Fejdkasten, dahinta in blau zwoa kreizte Bischofsstäb. Des Blau vom Himme in Form vo am Lilienblatt dainnat an Irmengard, de Stifterin vom Kloasta Berchtsgoan, de in iam Woppn sechs Lilien ghabt hot, und druckt de Eihvaleibung vo da Bischofswiesn ins Stiftsland Berchtsgoan aus.

 Sengswiadigkeitn 
 Denkmäla
 Gebirgsjagakasern Strub
 Grenzbefestigung Hallthurm
 Kapejn Hallthurm (baut anno 1753)
 Pfarrkira Herz-Jesu in Bischofswiesn aus'm Joar 1926
 Stoanane Agnes (Geotop vom Joar 2004)
 Woifahrtskira Maria Huif z Loipl
 weidane Sengswiadigkeitn
 Blick vo da Kastenstoanawand
 Schisprungschanzn am Kaiastoa
 Watzmannspiaglung am Böcklweiha

 Ekonomie und Infrastruktur 
Im Vagleich zu de umliegendn Gmoana spuin in Bischofswiesn as mittelständische Gwerbe und de Industrie-Unternehma - bsundas vom Feinmechaniksektor - a greßane Roin. Danem kommt dem Tourismus mit rund 283.000 Übanachtungen im Joar 2004 a groaße Bedeitung zua. Da ehemois wichtigste Sektor da Land- und Forstwirtschaft, der übawiegend im Nebenerwerb betriem wead, is heit wirtschaftlich nochrangig.
Bischofswiesen liegt an da Bahnstreckn Freilassing–Berchtsgoan, de seit 2006 aa vo da Linie S3 da S-Bahn Soizburg befoahrn wead.

 Beleg 

 Im Netz 
 Gmoa- und Tourismusportal


Kategorie:Ort im Landkreis Berchtesgadener Land